ઉલ્લેખનીય છે કે, મૃતકોના મૃતદેહોને પોસ્ટમોર્ટમ માટે મૌલાના આઝાદ મેડિકલ કોલેજમાં રખાયા છે. આ મૃતદેહ અંતિમ સંસ્કાર માટે સોમવારે સાંજે નિગમબોધ ઘાટ લઇ જવાશે. પોલીસે બુરાડી વિસ્તારમાં બે માળના મકાનમાં મંદિર પાસેથી એક હાથે લખાયેલી નોટ મેળવી છે. મોટાભાગના સભ્યોના મોંઢા અને આંખો ઉપર પટ્ટી બાંધેલી હતી. દરેકના હાથ પાછળની બાજુ બંધાયેલા હતા. ઘરની સૌથી વૃદ્ધ મહિલા 77 વર્ષીય નારાયણ દેવીની લાશ જમીન પર પડેલી હતી. જેના ગળા ઉપર કાપાના નિશાન મળ્યા હતા. પોલીસ સુત્રોના જણાવ્યા પ્રમાણે આ ઘટના તાત્રિકવિદ્યાના ચક્કરમાં સામૂહિક આત્મહત્યા થઈ હોવાનું જાણવા મળે છે.